Waititi RawiriRAWIRI WAITITI (Co-Leader—Te Paati Māori) (remote): Kia ora kei te rongo koutou i a au? Kia ora kia ora tātou. Ka tangohia taku pōtae e ahau. Koinā hoki taku mahi ia te wā o ngā kōrero mō ngā pire nō reira kei te mihi atu rā ki a Rangitihi i tēnei rā. Kei te mihi atu ki a Te Arawa whānui me ngā whātorohanga ki roto i a Mātaatua engari i a Rangitihi nei rā te mihi atu rā ki a koutou. Tēnā rā hoki koutou i runga i te āhuatanga o ā tātou mahi.Kite au i a Rangitihi ā heke iho mai rā ki a Pikiao arā ko tērā o ō tātou mate ki a Muriwai i roto i ngā wiki kua hipa ake. Māna hoki te ope tārewa e kawe ki tōna nohonga ki a rātou kua parangia i te ara kua parangia e te tini e te mano. Nō reira koutou e ngā mate haere haere whatungaro atu rā. Kua hoki mai rā ki a tātou ngā mahuetanga iho. Ngāti Rangitihi tēnā tātou. Tēnei tātou i tēnei pānuitanga tuarua mō tō koutou pire mō ngā kerēme Tiriti o te iwi me te mea hoki kei te tautoko i ngā kōrero a te heamana a Komiti Whiriwhiri Take Māori nāna hoki te kōrero āhua kei te mokemoke tonu mātou kāore e tarea te haramai ki roto i a koutou ki te whakarongo ki ngā kōrero engari e tarea tonu tātou te whakatutuki i runga i te ipurangi nei. Nō reira ahakoa kāore tātou i tae ā-tinana ko te mea nui i rongo tonu mātou i wā koutou kōrero e rongo tonu mātou i te wairua o te kawe o tēnei o ngā pire i roto i tērā tūāhuatanga. Nō reira kei te mihi atu anō ki a koutou. Kei te kite atu au i roto i tēnei o ngā pire he āhua ōrite ki ngā tūāhuatanga i whakaritea e ngā iwi i mua noa atu i a koutou—te whakahoki whenua mai ahakoa kotahi pai heneti noa kua hoki ka hoki mai tētahi wāhanga. Tērā anō i wā koutou ngahere tērā anō i wā koutou whenua rotarota tērā anō i wā koutou roto kōreporepo ngā kūkūwai ngā awa ngā ahi tipua ngāwhā tae ake rā ki ngā taha moana paku nei kua whakahokia nei ki a koutou. Koirā anō hoki nei te painga o ngā kerēme Tiriti nei. Ka tarea anō hoki e koutou te whātoro atu ki roto i wā koutou ake tō koutou ake mana whenua tō koutou mana moana tō koutou mana wai māori hoki. Nō reira kei te mihi atu rā anō ki a koutou ā tekau mā iwa anō hoki ngā wāhanga kua riro i a koutou ki roto i to koutou redress me te mea hoki ko Ngāti Rangitihi koutou e hautū nei i tēnei kaupapa. Nō reira āe kei te mihi atu rā kei te mihi atu rā. Ki a koutou ngā taratihī ki a koe Leith. Ko koe te hautū nei i tēnei kaupapa i roto i ngā submissions i ngā kōrero i whakawhārikihia ki mua i te aroaro o te Komiti Whiriwhiri Take Māori ko koe tērā e hautū nei i ngā hiahiatanga i ngā wawatatanga o Rangitihi o ēnei rā ā me te pīkau anō hoki ngā koroingo o ngā mātua tīpuna. Ki taku kōkā ki a Cathy ki a Merepeka ki a Tia ki a Melanie kia tae ki ki a Donna anō hoki koutou hei hāpaitia nei i tēnei o ngā pire ngā mihi nui ki a koutou. Anei rā tō koutou mema o Te Waiariki e kaha nei i whawhai nei mō tō koutou pire mō ngā wawatatanga me ngā tūmanakohanga o Te Waiariki kei te mihi atu ki a koutou i tēnei rā.E kāore tēnei e whakatōroa i ngā kōrero ko te mana o tēnei tūāhuatanga ka noho tonu ki roto i a koutou ki Ngāti Rangitihi ā me te mea hoki ka hoki atu rā ki ngā kōrero i whakawhārikihia i mua noa atu i tō koutou aroaro i a koutou e whakatinanahia i te pire i te pānuitanga tuatahi me te mea hoki tēnei tō koutou mokopuna. Tēnei tō mokopuna e tū whakahīhī nei kei roto i ngā tūāhuatanga kei mua i te aroaro. Kia kaua e waiho mā ngā mahi nei hei whakamutunga engari me waiho ake mā ō tātou tamariki mokopuna hei ngā rā e haere ake nei te whakahaere tonu i ngā hiahiatanga a te iwi ā i ngā koroingotanga a ngā mātua tīpuna kei mua i te aroaro.Nō reira kāore tēnei e whakatoro i ngā kōrero te tautoko katoa i ngā kōrero a ngā mema Pāremata o tēnā taha o tēnā taha e tautoko nei i tēnei kaupapa. Ā kāti ake ko Te Paati Māori nei e tautoko nei i tēnei pire nō reira Ngāti Rangitihi maranga mai ki runga kei a koutou tō koutou mana kei a koutou te wā tēnei Te Paati Māori e tautoko ana i tēnei pire kia ora tātou.[Hello can you hear me? Greetings everyone. I'll take off my hat. This is what I always do when are talking about bills therefore I acknowledge Rangitihi today. I acknowledge the wider people of Te Arawa and their connections within Mataatua but to Rangitihi this is my acknowledgment to you. I greet you as we work together. I look at Rangitihi descending to Pikiao and to our deceased one Muriwai who passed recently. May they be carried by the spirit group to their resting place by way of the path that has been cleared by the many before them. Therefore to the dead go go be gone. Returning to us all those who have been left behind. Ngāti Rangitihi I greet you.Greetings to everyone to this second reading of your bill for the Treaty claims of the tribe and I support what the chair of the Māori Affairs Committee said along these lines we felt very lonely not being able to be amongst you to listen to your stories but we can still complete this process by means of the internet. Therefore although we not able to attend in person the main thing is that we heard your stories and we felt the spirit in which this bill was carried in those circumstances. Therefore I acknowledge you again.I see in this bill some similarities to arrangements made by tribes preceding you: the return of land even though only 1 percent at least a part has been returned. Then there are your forests and your wild areas then there are your lakes marshes and wetlands the rivers geothermal and hot springs including the small amount of coast that have been returned to you. This is one of the benefits of Treaty claims. You are able to explore your own territorial rights your own rights over the sea and fresh water. Therefore I acknowledge you once again and there are 19 areas that you have obtained in your redress and you Ngāti Rangitihi are guiding this issue. Therefore yes you deserve our thanks. To the trustees to you Leith. You have steered this issue through the submission process laid out the stories for the Māori Affairs Committee and you have guided the desires and dreams of Rangitihi today while carrying the wishes of the ancestors. To my aunties to Cathy to Merepeka to Tia and to Melanie as well as Donna you have shouldered this bill many thanks to you. I stand as your member of Parliament for Te Waiariki having fought hard for your bill for the dreams and the hopes of Te Waiariki and I thank you today.Well I don't wish to extend my speech because the power in this situation rests with you Ngāti Rangitihi and I hark back to what was said to you as you were fleshing out the bill at its first reading and it is as if this is the offspring. This is the offspring standing proudly to face the issues in front of it. Don't let this be the end of it we must let our children and grandchildren continue to manage the perceived needs of the iwi and the desires of the ancestors.Well I don't wish to go on any further I support what has been said by the members of Parliament on all sides of the House supporting this issue. And to conclude this is Te Paati Māori supporting this bill therefore Ngāti Rangitihi stand tall you have the authority this is your time and this is Te Paati Māori supporting this bill greetings one and all.]